US Open over for britenes tenåringshåp
Stosur slo den 18 år gamle britiske jenta med 6-4 i to sett, men seieren satt langt inne. Den australske jenta fikk det langt tøffere mot den unge briten enn hun hadde ventet. Stosur hadde åtte matchballer, men Robson sto imot presset og imponerte stort, og det var først den niende gangen Stosur lyktes med å få inn matchballen sin, slik at hun kunne strekke armene i været og feire at hun var klar for kvartfinalen.Robson er den yngste spilleren blant de 100 best rankede kvinnene i verden. Hun nådde fjerde runde etter å ha slått ut både Kim Clijsters fra Belgia og kinesiske Li Na, men fjorårsvinner Stosur ble for sterk. Samantha Stosur, som altså er klar for kvartfinalen, skal nå møte førsteseedede Victoria Azarenka fra Hviterussland i kvartfinalen i US Open.Videre er også Maria Sjarapova, etter å ha sendt Nadia Petrova ut av turneringen. - Jeg føler meg bra og er tilbake i kvartfinale. Nå gjelder det bare å stå på videre, sa Sjarapova. For første gang på seks år, siden Sjarapova vant turneringen, er hun tilbake i en kvartfinale i US Open, og det legger hun ikke skjul på at hun liker. Den russiske yndlingen spiller godt også, og hun hadde små problemer med å sette Petrova ut av turneringen med 6-1, 4-6, 6-4 søndag. Kampen ble avbrutt av regn, men det så ikke ut til å forstyrre Sjarapova, som spilte like bra etter regnpausen som før. Det var ikke det samme med Petrova, som mente hun var blitt forstyrret av at de måtte ta en liten pause på grunn av regnet. - Musikken, heiaropene og ståket fra tribunene gir meg ekstra energi. Det får meg til å yte litt ekstra. Det gjør meg innstilt på å fighte litt ekstra, sa den russiske storspilleren, som seier opp blant de aller heteste navnene til å ta seieren i år. Hun er nå klar for kvartfinalen, og der skal hun møte franske Marion Bartoli, ranket som nummer 11 i turneringen, mens Sjarapova er ranket på tredjeplass. Bartoli tok seg forresten videre til kvartfinalen etter å ha slått femteseedede Petra Kvitova fra Tsjekkia. Den kampen endte 1-6, 6-2, 6-0 i den franske jentas favør.Victoria Azarenko (1), Hviterussland - Anna Tatishvili, Georgia 6-2, 6-2, Maria Sjarapova (3), Russland - Nadia Petrova, Russland 6-1, 4-6, 6-4, Marion Bartilo (11), Frankrike - Petra Kvitova (5), Tsjekkia 1-6, 6-2, 6-0, Samantha Stosur (7), Australia - Laura Robson, Storbritannia 6-4, 6-4.Novak Djokovic (2), Serbia - Julien Benneteau, Frankrike 6-3, 6-2, 6-2, David Ferrer (4), Spania - Lleyton Hewitt, Australia 7-6 (11-9), 4-6, 6-3, 6-0, Juan Del potro (7), Argentina - Leonardo Mayer, Argentina 6-3, 7-5, 7-6 (11-9), Janko tipsarevic (8), Serbia - Grega Zemlja, Slovenia 6-4, 6-3, 7-5, Richard Gasquet (13), Frankrike - Steve Johnson, USA 7-6 (7-4), 6-2, 6-3, Stanislav Wawrinka (18), Sveits - Aleksandr Dolgopolov (14), Ukraina 6-4, 6-4, 6-2, Andy Roddick (20), USA - Fabio Fognini, Italia 7-5, 7-6 (7-1), 4-6, 6-4.
Australske Samantha Stosur, regjerende mester i US Open i tennis, måtte slite hardt for å sette det britiske tenåringshåpet Laura Robson utenfor.